**Валянціна Васілеўна Сяры́х** (нар. 22 чэрвеня 1951, Бабруйск) — беларускі кампазітар
, стваральнік і кіраўнік першай дзіцячай эстраднай вакальнай студыі «Званочак».

Біяграфія
---------

Нарадзілася ў Бабруйску ў сям’і ваенаслужачага. Адной з першых настаўніц музыкі для маленькай Валі стала беларуская оперная спявачка і музычны педагог Любоў Сямашка. Скончыла музычную школу па класу фартэпіяна ў Гомелі. У 1975 годзе скончыла ДМПІ імя Гнесіных  (руск.) (бел. (Масква) па класу кампазіцыі прафесара М. І. Пяйко і ў 1985 годзе аспірантуру пад кіраўніцтвам М. І. Пяйко  (руск.) (бел. і Г. І. Ліцінскага  (руск.) (бел.. З 1975 года выкладала ў Мінскім інстытуце культуры, з 1985 года ў Мінскім педагагічным інстытуце, з 1986 года ў адной з музычных школ Мінска. З 1991 года кіраўнік створанай ёю першай дзіцячай эстраднай вакальнай студыі «Званочак».

Член Саюза кампазітараў Беларусі (1978).

Творчасць
---------

Валянціна Сярых найбольш поўна праявіла сябе ў камернай музыцы. Яе фартэпіянныя п’есы, інструментальныя ансамблі, а таксама рамансы і песні вызначаюцца выразнасцю мелодыкі, маляўнічасцю гучання, шчырасцю і эмацыянальнасцю. Творы Валянціны Сярых абапіраюцца на традыцыі беларускага фальклору, рускай класікі. Валянціна Сярых напісала шмат камерна-інструментальных мініяцюр і песень, якія вызначаюцца меладыйнасцю і лірычнай напоўненасцю.

Асобнае месца ў творчасці кампазітара займае музыка для дзяцей. Сярод дзіцячых твораў кампазітара п’еса «Танец маленькага медзведзяня», песні «Залаты карасік», «Месяц і слон», «Ручаёк», «Дабранач, сад», «Як вясна прыйшла».

Сярод твораў Валянціны Сядых: фантазія для сімфанічнага аркестра «Беларускія Каляды» (1985), канцэрціна для фартэпіяна, літаўраў і аркестра (1979), творы для фартэпіяна, трыа для скрыпкі, віяланчэлі і фартэпіяна (1977), «Марш-скерцына» для ансамбля скрыпачоў (1986), саната для габоя і фартэпіяна, вакальны цыкл «Вясковыя песні», «Рамансы на вершы М. Танка», «Рамансы на вершы М. Багдановіча», апрацоўкі беларускіх народных, італьянскіх, французскіх, нямецкіх і амерыканскіх песень.

У 1994—2000 гадах аўтар і вядучая радыёперадачы «Музычны дамок».

Зноскі
------

1. 1 2 3 4  БелЭн 2002.
2. 1 2  Сярых Валянціна Васілеўна на сайце анлайн-энцыклапедыі «Беларусь у асобах і падзеях»
3. 1 2 3 4 5  Валянціна Васільеўна СЯРЫХ
4. ↑  Сярых, Валянціна Васілеўна (кампазітар; нар. 1951)
5. 1 2  Главный учитель моей жизни (руск.)
6. ↑  Гордость и слава Бобруйска. Валентина Серых Архівавана 6 кастрычніка 2020. (руск.)

Літаратура
----------

* Сяры́х Валянціна Васілеўна // Беларуская энцыклапедыя: У 18 т. Т. 15: Следавікі — Трыо / Рэдкал.: Г. П. Пашкоў і інш. — Мн. : БелЭн, 2002. — Т. 15. — С. 358. — 10 000 экз. — ISBN 985-11-0035-8. — ISBN 985-11-0251-2 (т. 15).
* *Юденич Н.* Первые шаги в трудном поиске // Сов. музыка. 1980. № 3.
* *Кобец-Філімонава А.* Знайсці сябе // Мастацтва Беларусі, 1988. № 2.
* *Хорсун С.* Светлая магія гукаў // Настаўніцкая газета. 1988. 9 ліп.
* Энцыклапедыя літаратуры і мастацтва Беларусі: У 5-і т. / Рэдкал.: І. П. Шамякін (гал. рэд.) і інш.. — Мн.: БелСЭ, 1987. — Т. 5. Скамарохі — Яшчур. — С. 220—221. — 703 с. — 10 000 экз.
* 70 год Беларускаму саюзу кампазітараў. — Мн. 2003. — С. 49. (Прозвішча на беларускай мове Серых)

Спасылкі
--------

* Валянціна Васільеўна СЯРЫХ // ХОР.by
* *Ковалив В. В.* Серых Валентина Васильевна (руск.)
* Гордость и слава Бобруйска. Валентина Серых Архівавана 6 кастрычніка 2020. (руск.) // Сайт Бабруйскага гарадскога выканаўчага камтэта

|  |  |
| --- | --- |
| ⚙️   Нарматыўны кантроль | ЗЭКББ: NLB-ar2412800 · БАП: 131097 |